《月夜》
宋代·孔平仲

平生最好月，况此秋夜阑。长风送荡漾，浩露洗团团。

仰头视虚空，光采如可餐。星辰敛芒角，河汉收波澜。

更无微云翳，挂此白玉盘。六合静皎皎，万木凉珊珊。

为尔废昏卧，徘徊更漏残。更登高处望，历历见湖山。

爽气集冰雪，清心生羽翰。便欲御泠然，因之游广寒。

一临天池水，沐浴随飞仙。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。